Gairių dėl susitarimo su į įstaigos vadovo pareigas priimamu asmeniu dėl pagrindinių jo kadencijos laikotarpio ir tam tikrų jo etapų veiklos tikslų ir rezultatų priedas

**SUSITARIMAS**

**DĖL VALSTYBĖS SIEKIAMŲ TIKSLŲ IR KELIAMŲ LŪKESČIŲ**

**ĮSTAIGOS LIETUVOS KINO CENTRO PRIE KULTŪROS MINISTERIJOS VADOVUI**

|  |
| --- |
|  |

(data)

|  |
| --- |
|  |

(sudarymo vieta)

I. ĮSTAIGOS PASKIRTIS IR VEIKLOS KRYPTYS

|  |
| --- |
| Lietuvos kino centras prie Kultūros ministerijos (toliau – Lietuvos kino centras) yra įstaiga prie Kultūros ministerijos, kurios paskirtis dalyvauti formuojant kino politiką ir ją įgyvendinti. Lietuvos kino centro veiklos tikslas – skatinti ilgalaikį Lietuvos kino srities vystymąsi ir konkurencingumą, rūpintis kino paveldo išsaugojimu.Lietuvos kino centras, siekdamas nustatyto tikslo, atlieka šias funkcijas:1. dalyvauja formuojant valstybės kino politiką;2. įgyvendina valstybės kino politiką, atlieka Lietuvos Respublikos kino įstatyme ir kituose teisės aktuose jam pavestas funkcijas;3 skiria kino valstybinį finansavimą ir kontroliuoja jo naudojimą ir atsiskaitymą už jį;4 skiria valstybės stipendijas kino kultūros ar meno kūrėjams;5. vykdo kino edukacijos ir kino kultūros sklaidos veiklas;6. renka ir skelbia informaciją ir statistiką apie Lietuvos kiną;7. suteikia filmų indeksus pagal žiūrovų amžiaus cenzą filmams, kuriuos ketinama rodyti kino teatruose;8. prižiūri, kaip juridiniai ir fiziniai asmenys laikosi Lietuvos Respublikos kino įstatymo kino filmų viešo rodymo reikalavimų ir kino filmų registravimo Filmų registre tvarkos;9. kaupia kino paveldą ir užtikrina jo prieinamumą;10. atlieka kitas teisės aktų nustatytas funkcijas. |

II. VALSTYBĖS LŪKESČIAI IR SIEKIAMI TIKSLAI ĮSTAIGOJE

|  |
| --- |
| Užtikrinti Lietuvos kino industrijos plėtrą, užtikrinti Lietuvos kino paveldo prieinamumą ir jo aktualizavimą.  |

III. TIKSLAI PAGAL VEIKLOS KRYPTIS\*

|  |
| --- |
| Įgyvendinti Nacionalinės filmotekos projektą |
| Rodiklis (-iai) | Rodiklio reikšmė | Terminas |
| Pasirašyti rangos sutartį dėl kino teatro „Naglis“ Palangoje rekonstrukcijos, siekiant užtikrinti darbų pabaigą 2026 m.  | Pasirašyta sutartis  | 2024 m. (liepos mėn.)  |
| Sukurti sąlygas pradėti teikti naujas kino kultūros sklaidos paslaugas Vilniuje ir Palangoje | Įsteigta nauja kino sklaidos projektų koordinatoriaus pareigybė Kino centre/parengti bent 3 naujų paslaugų aprašai | 2025 m. (lapkričio mėn.) |

\* *Pridėti papildomas eilutes atsižvelgiant į keliamų tikslų skaičių.*

|  |
| --- |
| Pradėti įgyvendinti Plėtros programos pažangos priemonę „Lietuvos kino aktualizavimas ir sklaida“ |
| Rodiklis (-iai) | *2024 m.* | *2025 m.(lapkričio mėn.)* |
| Restauruoti, suskaitmeninti ir adaptuoti sklaidai Lietuvos filmai | Parengtas finansavimo sąlygų aprašas. 0 filmų. | Pasirašytos sutartys dėl 8 filmų.  |

|  |
| --- |
| Pradėti įgyvendinti Plėtros pažangos priemonę „Animacinių ir interaktyvių filmų programa“ |
| Rodiklis (-iai) | *2024 m.* | *2025 m.(lapkričio mėn.)*  |
| Pradėti kurti 2 animaciniai ir 2 interaktyvūs filmai  | Parengtas finansavimo sąlygų aprašas. 0 filmų | Pasirašytos sutartys dėl 4 filmų projektų.  |

IV. VEIKLOS TVARUMO TIKSLAI\*

|  |
| --- |
| Naudoti atsinaujinančią el. energiją objektuose, priklausančiuose Lietuvos kino centrui (aplinkosauga) |
| Rodiklis (-iai) | Rodiklio reikšmė | Terminas |
| Pasirašyti elektros tiekimo sutartį/-is, numatančią/-ias energijos naudojimą tik iš atsinaujinančių energijos šaltinių | Pasirašyta/os sutartis/-ys per CPO, užtikrinančios „žaliosios“ el. energijos naudojimą  | 2025 m. sausio mėn.  |

\* *Pridėti papildomas eilutes atsižvelgiant į keliamų tikslų skaičių.*

|  |
| --- |
| Užtikrinti STT 2023 m. rugsėjo 26 d. pateiktos korupcijos rizikos analizės 2019-2022 metų valstybinio finansavimo skyrimo filmų parengiamiesiems ir gamybos darbams, taip pat kino projektų vertinimo ekspertų komisijos veiklos organizavimo procesuose Lietuvos kino centre prie Kultūros ministerijos rekomendacijų įgyvendinimą (antikorupcinė)  |
| Rodiklis (-iai) | Rodiklio reikšmė | Terminas |
| Priimti pagal kompetenciją teisės aktai arba pateikti reikiami projektai Kultūros ministerijai, įgyvendinantys STT rizikos analizės pasiūlymus | Atlikti veiksmai, užtikrinantys ne mažiau 85 proc. pasiūlymų įgyvendinimą | 2024 m. spalio mėn. |

|  |
| --- |
| Su kino srityje veikiančiomis organizacijomis ir kitais socialiniais partneriais aptarti galimybę įkurti Stebėtojų tarybą prie Lietuvos kino centro vietoje Kino politikos tarybos prie Kultūros ministerijos (socialinė atsakomybė) |
| Rodiklis (-iai) | Rodiklis (-iai) | Terminas |
| Surengta diskusija ir pateiktos išvados/pasiūlymai Kultūros ministerijai | Išvados ir pasiūlymai pateikti KM raštu  | 2024 m. rugsėjo mėn.  |

V. RIZIKŲ VALDYMAS

|  |
| --- |
| 1. Finansavimo Kultūros ministerijai neskyrimas ES pažangos priemonių įgyvendinimui. Esant tokiai situacijai priemonių įgyvendinimas atidedamas vėlesniam terminui arba sprendžiama dėl alternatyvaus priemonių finansavimo šaltinio. 2. Vykdomų viešųjų pirkimų procedūrų užtrukimas dėl pretenzijų, skundų ir jų nagrinėjimo. Siekiant išvengti komplikacijų ar jas sumažinti Lietuvos kino centre įdiegiamas aktyvios projekto priežiūros mechanizmas. 3. Politinės pozicijos pasikeitimas arba ilgas tarpinstitucinis siūlomų teisės aktų pakeitimų derinimas. Tokiu atveju Lietuvos kino centras siekia kuo greičiau išsiaiškinti principines pozicijas dėl teikiamų projektų, veikia proaktyviai, siekiant koordinuoti derinimo procesą.  |

|  |  |  |  |  |
| --- | --- | --- | --- | --- |
|  |  |  |  |  |
| (parašas) |  |  |  | (parašas) |
| (pareigų pavadinimas) |  |  |  | (pareigų pavadinimas) |
| (vardas ir pavardė) |  |  |  | (vardas ir pavardė) |

\_\_\_\_\_\_\_\_\_\_\_\_\_\_